open-index/open-wikipedia-markdown huggingface dataset:
Innocence Is No Excuse

**Innocence Is No Excuse** είναι ο τίτλος του έβδομου στούντιο δίσκου του βρετανικού χέβι μέταλ συγκροτήματος Saxon, ο οποίος κυκλοφόρησε τον Σεπτέμβριο του 1985 μέσω της δισκογραφικής εταιρείας "EMI".

Ο δίσκος παρουσίασε τους Saxon σε μία στροφή προς την αμερικανική αγορά, προσπαθώντας να κάνουν τον ήχο τους πιο εμπορικό και προσβάσιμο για το κοινό των Ηνωμένων Πολιτειών. Οι αρχικές κριτικές ήταν μέτριες, αλλά με το πέρασμα των χρόνων το "*Innocence Is No Excuse*" αναγνωρίστηκε από κριτικούς και οπαδούς του συγκροτήματος. Παρ' όλα αυτά, η εμπορική απήχηση του άλμπουμ την εποχή της κυκλοφορίας του ήταν η μετριότερη από οποιονδήποτε δίσκο του συγκροτήματος από το 1980, αφού έφθασε μόλις ως το # 36 στα βρετανικά τσαρτ, παραμένοντας σε αυτά μόλις για 4 εβδομάδες.

Ο δίσκος αυτός, επανεκδόθηκε με ανέκδοτες ηχογραφήσεις, τον Φεβρουάριο του 2010, κυκλοφορία η οποία ανέβηκε στο # 43 των ελληνικών τσαρτ.

## Τραγούδια
# **Rockin' Again** *(Byford, Oliver, Dawson)* - 5:12
# **Call of the Wild** *(Byford, Oliver, Dawson, Quinn, Glockler)* - 4:03
# **Back on the Streets** *(Byford, Oliver, Dawson, Quinn, Glockler)* - 3:59
# **Devil Rides Out** *(Byford, Dawson)* - 4:23
# **Rock 'n' Roll Gypsy** *(Byford, Dawson)* - 4:13
# **Broken Heroes** *(Byford, Dawson)* - 5:27
# **Gonna Shout** *(Byford, Oliver, Dawson, Quinn, Glockler)* - 3:58
# **Everybody Up** *(Byford, Dawson)* - 3:28
# **Raise Some Hell** *(Byford, Dawson)* - 3:40
# **Give it Everything You've Got** *(Byford, Oliver, Dawson, Quinn, Glockler)* - 3:27

## Θέσεις τσαρτ
***Innocence Is No Excuse*** *(άλμπουμ)*

***Επίσημη κυκλοφορία: [[2 Σεπτεμβρίου]] [[1985]]***

***Back on the Streets*** *(σινγκλ)*

***Επίσημη κυκλοφορία: [[Αύγουστος]] [[1985]]***

***Rock 'n' Roll Gypsy*** *(σινγκλ)*

***Επίσημη κυκλοφορία: [[Μάρτιος]] [[1986]]***

## Τα μέλη των Saxon
Το *Innocence Is No Excuse* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **Στηβ Ντόσον** - *μπάσο*
* **Νάιτζελ Γκλόκλερ** - *τύμπανα*

## Παραπομπές

## Πηγές
* Βρετανικά τσαρτ
* Γερμανικά τσαρτ
* Σουηδικά τσαρτ
* Αμερικανικά τσαρτ

Κατηγορία:Δισκογραφία των Saxon
Κατηγορία:Άλμπουμ του 1985
Power and the Glory

**Power and the Glory** είναι ο τίτλος του πέμπτου στούντιο δίσκου του χέβι μέταλ συγκροτήματος Saxon, ο οποίος κυκλοφόρησε τον Μάρτιο του 1983, μέσω της γαλλικής δισκογραφικής εταιρείας "Carrere".

Το "*Power and the Glory*" ήταν το πρώτο άλμπουμ του συγκροτήματος το οποίο κατάφερε να μπει στο Billboard 200 των Ηνωμένων Πολιτειών, ενώ ήταν το πέμπτο συνεχόμενο άλμπουμ των Saxon, συμπεριλαμβανομένου του ζωντανά ηχογραφημένου "*[[The Eagle Has Landed]]*", το οποίο ανέβηκε στο βρετανικό Top-20.

Αυτός ήταν και ο πρώτος στούντιο δίσκος, τον οποίο ηχογράφησε το συγκρότημα με τον Νάιτζελ Γκλόκλερ στα τύμπανα, ενώ οι στίχοι του δίσκου σηματοδότησαν την έναρξη της στιχουργικής ενασχόλησης του συγκροτήματος με την επική θεματολογία.

Το "*Power and the Glory*" επανεκδόθηκε τον Απρίλιο του 2009, με ανέκδοτες ηχογραφήσεις.

## Τραγούδια
# **Power and the Glory** *(Byford, Quinn, Oliver, Dawson, Glockler)* - 5:57
# **Redline** *(Byford, Quinn, Oliver, Dawson, Glockler)* - 3:38
# **Warrior** *(Byford, Quinn, Oliver, Dawson, Glockler)* - 3:47
# **Nightmare** *(Byford, Quinn, Oliver, Dawson, Glockler)* - 4:25
# **This Town Rocks** *(Byford, Quinn, Oliver, Dawson, Glockler)* - 3:58
# **Watching te Sky** *(Byford, Quinn, Oliver, Dawson, Glockler)* - 3:43
# **Midas Touch** *(Byford, Quinn, Oliver, Dawson, Glockler)* - 4:13
# **The Eagle Has Landed** *(Byford, Quinn, Oliver, Dawson, Glockler)* - 6:56

## Θέσεις τσαρτ
***Power and the Glory*** *(άλμπουμ)*

***Επίσημη κυκλοφορία: [[21 Μαρτίου]] [[1983]]***

***Power and the Glory*** *(σινγκλ)*

***Επίσημη κυκλοφορία: [[Μάιος]] [[1983]]***

***Nightmare*** *(σινγκλ)*

***Επίσημη κυκλοφορία: [[Αύγουστος]] [[1983]]***

## Τα μέλη των Saxon
Το *Power and the Glory* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **Στηβ Ντόσον** - *μπάσο*
* **Νάιτζελ Γκλόκλερ** - *τύμπανα*

## Παραπομπές

## Πηγές
* Γερμανικά τσαρτ
* Ολλανδικά και Σουηδικά τσαρτ
* Αμερικανικά τσαρτ

Κατηγορία:Δισκογραφία των Saxon
Νήσος Δαφνουσία

thumb|Η Δαφνουσία
Η **Δαφνουσία** (τούρκικα: Kefken Adası, Κεφκέν Αντάσι) είναι μία νήσος στον Εύξεινο Πόντο, κοντά στις τουρκικές ακτές. Βρίσκεται εμπρός από τον όρμο Κεφκένι και του ακρωτηρίου Κιρπέν, δυτικά των εκβολών του ποταμού Σαγγάριου. Είναι προσβάσιμο με βάρκα από το Κεφκέν. Έχει έκταση 0,21 τετραγωνικά χιλιόμετρα.

Υπήρχε οικισμός στο νησί τους ελληνιστικούς, ρωμαϊκούς και βυζαντινούς χρόνους, ο οποίος δεν είχε ποτέ το καθεστώς πόλης. Σήμερα σώζονται τμήματα των οχυρώσεων και πηγάδια. Κατά την ελληνική, ρωμαϊκή και βυζαντινή (προτουρκική) εποχή, το νησί ονομαζόταν *Δαφνουσία*, *Ἀπολλωνία*, *Θυνιάς*, *Θυνή*, *Θυνίς* και *Θυνηίς*. Τα τελευταία από αυτά τα ονόματα προέρχονται από την αρχαία ελληνική λέξη θύνος, δηλαδή τόνος, και ίσως από τους Θύνιους, μια φυλή θρακικής καταγωγής που ζούσε στην παράκτια Βιθυνία. Αναφέρεται από τον γεωγράφο Πτολεμαίο (5.14.1) και τον Πλίνιο τον Πρεσβύτερο (5.32), και τον Στράβωνα, καθώς και στον *[[Περίπλους του Ευξείνου Πόντου|Περίπλου του Ευξείνου Πόντου]]*. Τα ονόματα Θυνιάς και Δαφνουσία δίνονται και τα δύο από τον Πτολεμαίο, το Θυνιάς από τον Πλίνιο, τον Στράβωνα και τον Στέφανο Βυζάντιο. Ο Στέφανος ο Βυζάντιος γράφει ότι ονομάζεται επίσης Θυνή, Θυνίς και Θυνηίς. Το νησί αναφέρεται επίσης στα ελληνικά επικά ποιήματα Αργοναυτικά και Ορφέως Αργοναυτικά. Και τα δύο ποιήματα αφορούν τους Αργοναύτες. Αναφέρεται ότι στο νησί υπήρχε μια επισκοπή επί βυζαντινών χρόνων, η οποία υπαγόταν στη Νικομήδεια.

## Παραπομπές


Δαφνουσια
Κόλπος της Τεργέστης

thumb|right|270px|Δορυφορική λήψη του κόλπου της Τεργέστης.
Ο **Κόλπος της Τεργέστης** (, , ) είναι ένας κόλπος της Αδριατικής θάλασσας, ο οποίος εκτείνεται από το νησί Γκράντο της ιταλικής επαρχίας της Γκορίτσια μέχρι τη Σαβούντρια της Κροατίας, πολύ κοντά στην πόλη Πιράν της Σλοβενίας.

Ο κόλπος έχει έκταση περίπου 550 τ.χλμ, με μέσο βάθος 16 μ. και μέγιστο περίπου 25 μ. Η είσοδος του κόλπου έχει πλάτος 21 χιλιόμετρα. Η ακτή είναι σχετικά χαμηλή με αμμώδη βυθό στα δυτικά ενώ το υπόλοιπο τμήμα της ακτής εμφανίζει ως επί το πλείστον ανάγλυφο απότομο και βραχώδες, καθώς βρίσκεται κοντά στο καρστικό οροπέδιο. Στο ιταλικό τμήμα του κόλπου της Τεργέστης χύνεται ο ποταμός Ιζόντσο και ο ποταμός Τιμάβο ενώ στο σλοβένικο τμήμα οι ποταμοί Ριτζάνα και Ντραγκόνια.

Η πόλη της Τεργέστης βρίσκεται στο εσωτερικό και ανατολικό τμήμα του κόλπου ενώ τα άλλα μεγάλα αστικά κέντρα με θέα στον κόλπο είναι το Μονφαλκόνε, το Ντουίνο και η Μούτζα στην Ιταλία και το Κόπερ, η Ίτζολα και το Πιράν στη Σλοβενία.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Σλοβενίας
Κατηγορία:Γεωγραφία της Κροατίας
Κολπος
Κατηγορία:Κόλποι της Ιταλίας
Μανχάταν (αποσαφήνιση)

Με την ονομασία **Μανχάταν** φέρονται εκτός του πασίγνωστου δήμου της Νέας Υόρκης επί της ομώνυμης νήσου και αρκετές άλλες πόλεις, ακτές, πλοία, καθώς και διάφορα άλλα όπως παρακάτω:

## Πόλεις
* Μανχάταν, ο δήμος Νέας Υόρκης
* Μανχάταν (Ιλινόις)
* Μανχάταν (Κάνσας)
* Μανχάταν (Μοντάνα)
* Μανχάταν (Νεβάδα)

## Ακτές
* Ακτή Μανχάταν (Καλιφόρνια)
* Ακτή Μανχάταν (Μπρούκλιν) 

## Πλοία
* Μανχάταν (ιστιοφόρο)
* Μανχάταν (υπερωκεάνειο)
* Μανχάταν (δεξαμενόπλοιο)
* Μανχάταν (κανονιοφόρος)
* Μανχάταν (ρυμουλκό)

## Διασκέδαση
* Τσιάο! Μανχάταν , ταινία του 1972
* Μανχάταν (ταινία), κινηματογραφική ταινία του 1979 σε σκηνοθεσία Γούντι Άλεν.
* Μανχάταν (παιγνίδι), επιτραπέζιο παιγνίδι.
* Μανχάταν (κοκτέιλ), ένα αλκοολούχο ποτό
* Ψητό μοσχάρι Μανχάταν, ένα πιάτο που αποτελείται από ψητό κρέας και σάλτσα.

## Άλλες χρήσεις
* Πρόγραμμα Μανχάταν
* Μανχάταν (γέφυρα)
Πέτρος Ίτσκος

Ο **Πέτρος Ίτσκος** (Κατράνιτσα Κοζάνης 1755 - Βελιγράδι 1808) ήταν Έλληνας μεγαλέμπορος και διπλωμάτης του 19ου αιώνα.

## Βιογραφικό
Γεννήθηκε στην Κατράνιτσα (Πύργοι) Εορδαίας της Κοζάνης. Η οικογένειά του καθώς και η γενέτειρά του είχαν μεγάλη παράδοση στο εμπόριο. Μετανάστευσε στη Σμεντέρεβα Παλάνκα (βόρεια του Βελιγραδίου) και στη συνέχεια στο Σεμλίνο, όπου υπήρχε μεγάλη ελληνική παροικία. Σπούδασε νομικές επιστήμες. Απέκτησε περιουσία και αποτέλεσε σημαντικό παράγοντα της εκεί ελληνικής κοινότητας.

Στα μέσα της δεκαετίας του 1780 μετακόμισε στο Βελιγράδι. Εκεί, έγινε μέλος της τοπικής τεκτονικής στοάς. Λόγω της καλής γνώσης της ελληνικής, τουρκικής, σερβικής, αγγλικής, γαλλικής και ρωσικής, προσλήφθηκε ως δραγουμάνος του τοπικού Χατζή Μουσταφά πασά. Τότε, συνδέθηκε με τους τοπικούς Σέρβους προύχοντες που μάχονταν κατά των Γενίτσαρων. Στη συνέχεια προσλήφθηκε διερμηνέας στην Οθωμανική διπλωματική αποστολή στη Βιέννη (1797) και στο Βερολίνο (1799). Το 1802 επικράτησαν οι Γενίτσαροι στο Βελιγράδι και αναγκάστηκε να επιστρέψει στο Σεμλίνο, που βρίσκονταν τότε υπό τον έλεγχο της Αυστρουγγαρίας. Το 1804, κατά την Πρώτη Σερβική Επανάσταση, κλήθηκε από τον ηγέτη των επαναστατών, Καραγιώργη Πέτροβιτς να εκπροσωπεί τους Σέρβους στις διπλωματικές διαπραγματεύσεις. Το 1806 οι επαναστάτες τον έστειλαν στην Κωνσταντινούπολη προκειμένου να διαπραγματευτεί τους όρους της ειρήνης με τους Οθωμανούς. Στη διαπραγματευτική ομάδα συμπεριλαμβάνονταν και ένας άλλος Έλληνας, ο Ναούμ Καρνάρας από τη Μοσχόπολη, δεξί χέρι του Καραγιώργη. Με τη βοήθεια του πατριάρχη Καλλίνικου του Ε΄, ο Ίτσκος πέτυχε συμφωνία με όρους ευνοϊκούς για τους Σέρβους η οποία ονομάστηκε *«[[Ειρήνη του Ίτσκου]]»* και έδινε ουσιαστική αυτονομία στη Σερβία. Η επιστροφή του στο Βελιγράδι συνοδεύτηκε από την καταξίωσή του στο νέο σερβικό κράτος που προετοιμάζονταν και το 1807 διατέλεσε πρόεδρος του πρώτου σερβικού δικαστηρίου. Πέθανε το 1808 από δηλητηρίαση, πιθανόν από ρωσικό δάκτυλο.

## Παραπομπές


## Εξωτερικοί σύνδεσμοι
* Βαλκάνιος πραματευτής, ντοκιμαντέρ ΕΤ1

Κατηγορία:Σέρβοι διπλωμάτες
Κατηγορία:Αγωνιστές της Α΄ Σερβικής εξέγερσης
Κατηγορία:Ιστορία της Κοζάνης
Κατηγορία:Σέρβοι ελληνικής καταγωγής
2508 Αλούπκα

μικρογραφία|3D μοντέλο του αστεροειδούς 2508 Αλούπκα
Ο **Αλούπκα (Alupka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από το ομώνυμο θέρετρο της Κριμαίας.

## Φυσικά χαρακτηριστικά
Ο φασματικός τύπος του Αλούπκα είναι **V**. Ο Αλούπκα περιστρέφεται γύρω από τον εαυτό του μία φορά κάθε 13 ως 22 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αλουπκα
2510 Σαντόνγκ

μικρογραφία|3D μοντέλο του αστεροειδούς 2510 Σαντόνγκ
Ο **Σαντόνγκ (Shandong)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,307. Ανακαλύφθηκε το 1979 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ανατολική κινεζική επαρχία Σαν-τούνγκ.

## Φυσικά χαρακτηριστικά
Ο φασματικός τύπος του Σαντόνγκ είναι **S** (λιθώδης). Ο Σαντόνγκ περιστρέφεται γύρω από τον εαυτό του μία φορά κάθε 5 ώρες 56 λεπτά και 47 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σαντονγκ
2511 Πάτερσον

Ο **Πάτερσον (Patterson)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1980 από την Αμερικανίδα αστρονόμο Κάρολιν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε ως όνομα το επώνυμο του Αμερικανού γεωχημικού Κλαιρ Κάμερον Πάτερσον (*Clair Cameron Patterson*, 1922-1995).

## Φυσικά χαρακτηριστικά
Ο φασματικός τύπος του Πάτερσον είναι **V**. Ο Πάτερσον περιστρέφεται γύρω από τον εαυτό του μία φορά κάθε 4 ώρες και 9 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πατερσον
2512 Τάβαστια

Ο **Τάβαστια (Tavastia)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,70. Ανακαλύφθηκε το 1940 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από την ιστορική φινλανδική επαρχία Τάβαστια ή Ταβαστλάνδη.

## Φυσικά χαρακτηριστικά
Η μέση διάμετρος του Τάβαστια εκτιμάται σε 11,79 ± 1,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,106 ± 0,024.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ταβαστια
Στίβος στους Θερινούς Ολυμπιακούς Αγώνες 1896 – Άλμα επί κοντώ ανδρών

Το **άλμα επί κοντώ ανδρών** ήταν ένα από τα τέσσερα αγωνίσματα αλμάτων στο πρόγραμμα του στίβου στους Θερινούς Ολυμπιακούς Αγώνες του 1896. Νικητής αναδείχτηκε ο Γουίλιαμ Χόιτ από τις Ηνωμένες Πολιτείες. 

## Σύνοψη αγωνίσματος
Το αγώνισμα διεξάχθηκε στις 10 Απριλίου και ώρα 15:40 το μεσημέρι στο Παναθηναϊκό Στάδιο της Αθήνας. Πέντε αθλητές από δύο χώρες (Ελλάδα και Ηνωμένες Πολιτείες) πήραν μέρος στον αγώνα, με εκείνους των Η.Π.Α. να κατακτούν τις δύο πρώτες θέσεις και τους Έλληνες να μένουν στις υπόλοιπες. 

Οι τρεις Έλληνες ξεκίνησαν επιτυχώς τις προσπάθειές τους από τα 2,40 μέτρα. Ο πήχης ανέβηκε στη συνέχεια στα 2,50 μέτρα, τα οποία δεν κατάφερε να περάσει ο Βασίλειος Ξυδάς. Οι δύο εναπομείναντες, Ευάγγελος Δαμασκός και Ιωάννης Θεοδωρόπουλος, πέρασαν και τα 2,60 μέτρα άλλα δεν τα κατάφεραν όταν ο πήχης ανέβηκε 10 επιπλέον εκατοστά.

Οι αθλητές των Ηνωμένων Πολιτειών ξεκίνησαν τον αγώνα τους στα 2,80 μέτρα, ύψος που δεν τους δυσκόλεψε ιδιαίτερα. Οι επιτυχημένες προσπάθειες συνεχίστηκαν έως τα 3,30 μέτρα, τα οποία δεν κατάφερε να περάσει ο Άλμπερτ Τάιλερ, ενώ ο νικητής Γουίλιαμ Χόιτ επιχείρησε στο τέλος να περάσει και τα 3,40 μέτρα, χωρίς όμως να τα καταφέρει. 

Χαρακτηριστικό είναι το πνεύμα φιλίας που επικρατούσε στον αγώνα, αφού σε όλη τη διάρκεια της μονομαχίας των δύο Αμερικανών, οι Δαμασκός και Θεοδωρόπουλος όχι μόνο τους παρότρυναν για τη νίκη, αλλά τους έκαναν ακόμα και μασάζ στα χέρια και στα πόδια, ενώ πολύ συχνά τους προσέφεραν ζεστά ποτά. Όταν οι Αμερικανοί επέστρεψαν στην πατρίδα τους, δεν σταμάτησαν να μιλούν με τα καλύτερα λόγια για τους δύο έλληνες αθλητές.

Σημειώνεται ότι ο αγώνας διεκόπη για μεγάλο χρονικό διάστημα όταν οι μαραθωνοδρόμοι άρχισαν να καταφτάνουν στο Στάδιο για τον τερματισμό τους. Η επικράτηση του Σπύρου Λούη, ο γενικότερος χαμός που ακολούθησε για τη μεγάλη νίκη από το ενθουσιασμένο πλήθος και το μικρό πλέον ενδιαφέρον του κοινού (αφού είχαν αποκλειστεί όλοι οι έλληνες άλτες) για το άλμα επί κοντώ έβαλαν προσωρινά σε κίνδυνο τη συνέχιση του αγωνίσματος.

## Ρεκόρ
Το ανεπίσημο παγκόσμιο ρεκόρ στο άλμα επί κοντώ πριν από την έναρξη των Θερινών Ολυμπιακών Αγώνων 1896:

## Τελική κατάταξη

## Παραπομπές


## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13).
* 
* 

Αλμα επι κοντω
Κατηγορία:Άλμα επί κοντώ
Λύση

Η λέξη **Λύση** μπορεί να αναφέρεται:

*Στη Λύση Αμμοχώστου κατεχόμενη κωμόπολη της Κύπρου.
*Στην Τελική Λύση, σχέδιο του ναζιστικού καθεστώτος.
*Στη Σολομώντεια λύση, έκφραση που αφορά λύση σε δύσκολο πρόβλημα.
*Στη Λύση (κόρη του Θέσπιου), πρόσωπο της ελληνικής μυθολογίας, μία από τις Θεσπιάδες.   

## Δείτε επίσης
*Λύσις
Στίβος στους Θερινούς Ολυμπιακούς Αγώνες 1896 – Άλμα εις τριπλούν ανδρών

Το **άλμα εις τριπλούν ανδρών** ήταν ένα από τα τέσσερα αγωνίσματα αλμάτων στο πρόγραμμα του στίβου στους Θερινούς Ολυμπιακούς Αγώνες του 1896. 

## Σύνοψη αγωνίσματος
Το αγώνισμα διεξήχθη στις 6 Απριλίου και ώρα 15:40 το μεσημέρι στο Παναθηναϊκό Στάδιο της Αθήνας, αμέσως μετά τους προκριματικούς γύρους των 100 μέτρων. Είναι έτσι ο πρώτος χρονολογικά τελικός των σύγχρονων Ολυμπιακών Αγώνων και ο νικητής Τζέιμς Κόνολι θεωρείται ο πρώτος σύγχρονος Ολυμπιονίκης. Η επίδοσή του ήταν κατά ένα μέτρο μεγαλύτερη από αυτή του δεύτερου Αλέξανδρου Τουφερή και κατέκτησε με άνεση την πρωτιά. Μετά τη νίκη του, τηλεγράφησε στους γονείς του: "*Οι Έλληνες νίκησαν την Ευρώπη. Εγώ νίκησα όλο τον κόσμο*".

Συνολικά, επτά αθλητές από πέντε χώρες πήραν μέρος στον αγώνα, ενώ διέφεραν οι τεχνικές που χρησιμοποιήθηκαν. Την τρίτη θέση κατέκτησε ο Έλληνας Ιωάννης Περσάκης με επίδοση στα 12,52 μέτρα και την τέταρτη ο Λάγιος Σόκολι από την Ουγγαρία με 11,26 μέτρα. Ο Καρλ Σούμαν βρέθηκε στην πέμπτη θέση, ενώ παραμένει άγνωστη η τελική κατάταξη των δύο τελευταίων αθλητών.

## Ρεκόρ
Το ανεπίσημο παγκόσμιο ρεκόρ στο άλμα εις τριπλούν πριν την έναρξη των Θερινών Ολυμπιακών Αγώνων 1896:

## Τελική κατάταξη

## Παραπομπές


## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

Αλμα τριπλουν
Κατηγορία:Άλμα εις τριπλούν
Honda Accord

Το **Honda Accord** (Ιαπωνική γραφή: ホンダ・アコード, Χέπμπορν: Honda Akōdo, /əˈkɔːrd/), γνωστό επίσης και ως **Honda Inspire** (Ιαπωνική γραφή: ホンダ・インスパイア, Χέπμπορν: Honda Insupaia) στην Ιαπωνία και στην Κίνα σε κάποιες γενιές του, είναι ένα μεσαίο αυτοκίνητο της κατηγορίας D, που παράγεται από την ιαπωνική αυτοκινητοβιομηχανία Honda από το 1976 έως και σήμερα. Από τον Ιανουάριο του 2023, κατασκευάζεται η 11η γενιά του μοντέλου, η οποία και προσφέρεται μόνο ως 4-πορτο σεντάν, όπως συνέβη προηγουμένως και με τη δέκατη γενιά του, σε αντίθεση με τις παλαιότερες γενιές του αυτοκινήτου, που είχαν και άλλες εκδοχές αμαξώματος (η εκδοχή κουπέ του Accord διακόπηκε το 2017, ταυτόχρονα με τη λήξη της παραγωγής της ένατης γενιάς). Η πρώτη γενιά του Accord αντικατέστησε το Honda 1300 τον Μάιο του 1976.

## Ονομασία
Το όνομα «Accord» σημαίνει «Συμφωνία» και η ιδέα να δοθεί η ονομασία αυτή προήλθε από την ακούραστη προσπάθεια της αυτοκινητοβιομηχανίας Honda να επιτύχει «συμφωνία» μεταξύ ανθρώπων, κοινωνίας και αυτοκινήτου μέσω προηγμένης τεχνολογίας. Για τη Honda ήταν η αρχή της μεταμόρφωσης αυτής της ιαπωνικής εταιρείας που ήδη είχε εισάγει και το Honda Civic από τον Ιούλιο του 1972, σε μια κύρια εταιρεία πάντα παρούσα στην αμερικανική και παγκόσμια αγορά. Ειδικότερα το Accord επαναπροσδιόρισε ένα νέο είδος αυτοκινήτου: πρακτικό, συνδυάζοντας οικονομία και αξία με σπορ στυλ και αγωνιστικό πνεύμα.

## Εμπορική απήχηση και βραβεύσεις
Το 1982, το Accord έγινε το πρώτο αυτοκίνητο από ιαπωνικό κατασκευαστή που κατασκευάστηκε στις Ηνωμένες Πολιτείες, όταν ξεκίνησε η παραγωγή στο Marysville του Οχάιο, στο εργοστάσιο αυτοκινήτων Marysville της Honda. Το Accord έχει σημειώσει σημαντική επιτυχία, ειδικά στις Ηνωμένες Πολιτείες, όπου ήταν το ιαπωνικό αυτοκίνητο με τις περισσότερες πωλήσεις για 16 συνεχόμενα χρόνια (1982-1997), φτάνοντας στην κορυφή της κατηγορίας του σε πωλήσεις το 1991 και το 2001, με δέκα εκατομμύρια πωληθέντα οχήματα συνολικά έως τότε. Πολυάριθμες δοκιμές στο δρόμο, στο παρελθόν και στο παρόν, βαθμολογούν το Accord ως ένα από τα πιο αξιόπιστα οχήματα παγκοσμίως. Το Accord ήταν στη λίστα του αμερικανικού περιοδικού Car and Driver «10 Best» 38 φορές, αριθμός - ρεκόρ. Διαχρονικά, επίσης, το Honda Accord έχει κερδίσει πλήθος από βραβεία, διεθνώς.

Το 1989, το Accord ήταν το πρώτο όχημα που πωλήθηκε από μάρκα εισαγωγής που κατάφερε να γίνει το αυτοκίνητο με τις καλύτερες πωλήσεις στις Ηνωμένες Πολιτείες. Έκτοτε, το Accord και ιδίως η σεντάν εκδοχή του μοντέλου είναι από τα κορυφαία σε πωλήσεις μοντέλα στην αγορά των ΗΠΑ σταθερά από το 1989 μέχρι σήμερα. Από την εισαγωγή του έως το 2020, το Accord έχει πουλήσει περισσότερες από 18 εκατομμύρια αντίτυπα. Ωστόσο, στις αγορές της Ευρώπης καμία γενιά του δεν έχει καταφέρει ιδιαίτερη εμπορική απήχηση, σε σύγκριση με άλλα μοντέλα της κατηγορίας του. Το 2023 η Honda ανακοίνωσε ότι θα μεταφέρει την παραγωγή του Accord στο Greensburg της Ιντιάνα για να ανοίξει η χωρητικότητα για την παραγωγή αμιγώς ηλεκτροκίνητων αυτοκινήτων στο Marysville του Οχάιο.

## Πωλήσεις

## Αναφορές


## Εξωτερικοί σύνδεσμοι
* 
* Accord at Honda Worldwide

Accord
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Honda S2000

[thumb|right|Το [λογότυπο του Honda S2000]]

Το **Honda S2000** είναι ένα 2-πορτο, 2-θέσιο σπορ roadster αυτοκίνητο, που παρήχθη από την ιαπωνική αυτοκινητοβιομηχανία Honda, από το 1999 έως και το 2009. Παρουσιάστηκε για πρώτη φορά στο Σαλόνι Αυτοκινήτου του Τόκιο το 1995 ως δοκιμαστικό πρωτότυπο (concept car), ενώ κυκλοφόρησε για πρώτη φορά στην αγορά τον Απρίλιο του 1999 για να γιορτάσει την 50-ή επέτειο της εταιρείας. Το S2000 πήρε το όνομά του από τον κυβισμό του κινητήρα των 2.0 λίτρων, και συνέχισε την παράδοση των roadsters S500, S600 και S800 της δεκαετίας του 1960, ως ιδεολογικός απόγονός τους.

## Εκδοχές
Πολλές αναθεωρήσεις έγιναν σε όλη τη διάρκεια της παραγωγής του αυτοκινήτου, συμπεριλαμβανομένων των αλλαγών στον κινητήρα, στο κιβώτιο ταχυτήτων, στην ανάρτηση, καθώς και στην αισθητική, εσωτερικά και εξωτερικά. Επισήμως υπήρξαν δύο παραλλαγές: το αρχικό μοντέλο έλαβε τον κωδικό ΑΡ1, ενώ η ονομασία AP2 δόθηκε στα οχήματα που παράγονταν από τα μέσα του 2003 και μετά στις Ηνωμένες Πολιτείες και στην Ιαπωνία, και μόνο με τον κινητήρα των 2.2 λίτρων.

## Τεχνικά χαρακτηριστικά

Κινητήρας	2.0 λίτρα (ισχύς 241 hp)

Έναρξη της παραγωγής 15 Απριλίου 1999

Λήξη της παραγωγής	19 Αυγούστου 2009 

Τύπος κουπέ - κάμπριο / 2-πορτο και 2-θέσιο

Κατανάλωση καυσίμου - Κύκλος εντός πόλης	13,2 λίτρα / 100 km (17,82 US mpg ή 21,4 UK mpg)

Κατανάλωση καυσίμου - Κύκλος εκτός πόλης	7,9 λίτρα / 100 km (29,77 US mpg ή 35,76 UK mpg)

Κατανάλωση καυσίμου - Μικτός κύκλος	9,9 λίτρα / 100 km (23,76 US mpg ή 28,53 UK mpg)

Τύπος καυσίμου	Βενζίνη

Επιτάχυνση 0 - 100 χλμ./ώρα	(0 - 62 mph) 6,2 δευτ.

Επιτάχυνση 0 - 60 mph (Υπολογισμός από το Auto-Data.net) 5,9 δευτ.

Μέγιστη ταχύτητα	240 km/h (149,13 mph)

Προδιαγραφές Καυσαερίων	Euro 3

Εκπομπές CO2	στα 235 g/km

1999 Honda S2000 (AP1) 2.0 (240 Hp) | Τεχνικά Χαρακτηριστικά, Κατανάλωση καυσίμου , Διαστάσεις: 

## Μαζικά τροχαία ατυχήματα

Πάρα πολλά τροχαία συνέβησαν με το Honda S2000 ιδιαίτερα της πρώτης φάσης (AP1) αφού δεν διέθετε κάποιο είδος ηλεκτρονικής υποβοήθησης. Επίσης αυτό που συνέβαλε στα τροχαία ήταν η ιδιαιτερότητα του τιμονιού του, αφού ήταν περίεργα ελαφρύ, κάτι το οποίο δεν βοηθούσε ιδιαίτερα. Μάλιστα από πολλά περιοδικά αυτοκινήτων, αλλά και από δοκιμές που έγιναν από ανεξάρτητους δοκιμαστές, το αυτοκίνητο αυτό χαρακτηρίστηκε ως ένα μικρό καρτ.

## Εξωτερικοί σύνδεσμοι
* 
* Official Honda S2000 site for Japan

Κατηγορία:Σπορ αυτοκίνητα
S2000
2509 Τσουκότκα

μικρογραφία|Η τροχιά του αστεροειδούς 2509 Τσουκότκα
Ο **Τσουκότκα (Chukotka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τον Αυτόνομο Θύλακα Τσουκότκα, την ανατολικότερη περιοχή της Ρωσίας.

## Φυσικά χαρακτηριστικά
Ο φασματικός τύπος του Τσουκότκα είναι **C** (ανθρακούχος). Ο Τσουκότκα περιστρέφεται γύρω από τον εαυτό του πιθανώς μία φορά κάθε 3 ώρες και 11 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τσουκοτκα
2513 Μπετσλέ

Ο **Μπετσλέ (Baetslé)** είναι ένας από τους πλέον σκουρόχρωμους αστεροειδείς της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 13,255. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του αστρονόμου Πωλ-Λουί Μπετσλέ (*Paul-Louis Baetslé*).

## Φυσικά χαρακτηριστικά

Η μέση διάμετρος του Μπετσλέ εκτιμάται σε 16,67 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0278, δηλαδή η επιφάνειά του είναι πιο μαύρη από ένα κομμάτι κάρβουνο. Ο Μπετσλέ περιστρέφεται γύρω από τον εαυτό του μία φορά κάθε 6 ώρες 4 λεπτά και 45 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπετσλε
2514 Ταϊγιουάν

Ο **Ταϊγιουάν (Taiyuan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,683. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική πόλη Ταϊγιουάν.

## Φυσικά χαρακτηριστικά
Τα φυσικά χαρακτηριστικά του Ταϊγιουάν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ταιγιουαν
2517 Όρμα

Ο **Όρμα (Orma)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1968 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ. Το όνομα του σημαίνει «ίχνος» ή «τροχιά» στα ιταλικά και είναι ταυτόχρονα αναγραμματισμός του ονόματος του αστεροειδούς 1257 Μόρα (προσέξτε ότι και τα ψηφία του αύξοντα αριθμού, 2517, είναι η αντίστοιχη μετάθεση των ψηφίων του 1257).

## Φυσικά χαρακτηριστικά
Τα φυσικά χαρακτηριστικά του Όρμα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ορμα
2518 Ρούτλαντ

Ο **Ρούτλαντ (Rutllant)** είναι ένας αστεροειδής της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1974 από τον αστρονόμο Κάρλος Τόρες, που παρατηρούσε από τη Θέρο Ελ Ρόμπλε της Χιλής, και πήρε το όνομά του προς τιμή του Ισπανού αστρονόμου Φεδερίκο Ρούτλαντ Αλθίνα (*Federico Rutllant Alcina*), διευθυντή του Εθνικού Αστεροσκοπείου της Χιλής.

## Φυσικά χαρακτηριστικά
Τα κυρίως φυσικά χαρακτηριστικά του Ρούτλαντ είναι άγνωστα. Ο Ρούτλαντ περιστρέφεται γύρω από τον εαυτό του μία φορά κάθε 3 ώρες και 39 λεπτά (Warner 2011), μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρουτλαντ
2519 Ανναγκέρμαν

Η **Ανναγκέρμαν (Annagerman)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1975 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή της Πολωνής τραγουδίστριας `Αννας Γκέρμαν (*Anna Viktoria German*, 1936-1982).

## Φυσικά χαρακτηριστικά
Τα φυσικά χαρακτηριστικά της Ανναγκέρμαν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ανναγκερμαν
2516 Ρόμαν

Ο **Ρόμαν (Roman)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1964 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή της Αμερικανίδας αστρονόμου Νάνσυ Ρόμαν (*Nancy Grace Roman*, γενν. 1925).

## Φυσικά χαρακτηριστικά
Τα φυσικά χαρακτηριστικά του Ρόμαν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ρομαν
2521 Χάιντι

Η **Χάιντι (Heidi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1979 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της από το γνωστό ελβετικό παιδικό μυθιστόρημα *[[Χάιντι]]* της Γιοχάνα Σπύρι.

## Φυσικά χαρακτηριστικά
Ο φασματικός τύπος της Χάιντι είναι **S** (λιθώδης). Η Χάιντι περιστρέφεται γύρω από τον εαυτό της πιθανώς μία φορά κάθε 12 περίπου ώρες.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χαιντι
Γεώργιος Θεοχάρης (αγωνιστής)

Ο **Γεώργιος Θεοχάρης** ήταν Έλληνας οπλαρχηγός και αγωνιστής του 1821 από την Ηλεία.

Είχε γεννηθεί περίπου το 1795 κι έζησε στην Δερβινή του τότε νομού Ηλείας. Είχε πάρει μέρος στην συνάντηση κλεφτών, οπλαρχηγών και προκρίτων στην Άνω μονή Δίβρης το 1821 όπου αποφασίστηκε η κήρυξη της επανάστασης στην ορεινή Ηλεία. Είχε συγκροτήση δικό του μικρό στρατιωτικό σώμα και πήρε μέρος σε πολλές μάχες με πρώτη αυτή των στενών του Κατσαρού υπό τις διαταγές του Γιαννιά. Το 1825 προήχθει σε ταξίαρχο.

Σε πιστοποιητικό του 1845 οι Πλαπούτας και Πετιμεζάς βεβαιώνουν ότι πήρε μέρος μαζί τους στις μάχες στο Πούσι, στην Πολιορκία του Λάλα, στην Πάτρα, στην Αθήνα, στην Ακροκόρινθο, στο Μεσολόγγι, στα Καλάβρυτα και κατά του Ιμπραήμ.

## Πηγές
* Παναγιώτη Θεοδ. Παπαθεοδώρου, *Η Κρυόβρυση της Ηλείας, ιστορία και ζωή*, Εκδόσεις Πέτρος Κούλης, Πάτρα 2003, ISBN 960-87799-0-1

Κατηγορία:Οπλαρχηγοί του 1821
2522 Τρίγκλαβ

Ο **Τρίγκλαβ (Triglav)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,60. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του ομώνυμου θεού-τριάδας της σλαβικής μυθολογίας.

## Φυσικά χαρακτηριστικά
Η μέση διάμετρος του Τρίγκλαβ εκτιμάται σε 20,49 ± 2,0 χιλιόμετρα, ενώ το γεωμετρικό άλβεδό του είναι 0,096 ± 0,022.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τριγκλαβ
2525 Ο' Στην

Ο **Ο' Στην (O'Steen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,5. Ανακαλύφθηκε το 1981 από τον Αμερικανό αστρονόμο Μπράιαν Σκιφ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από το πατρογονικό επώνυμο της μητέρας του Σκιφ, Ελίζαμπεθ (*Elizabeth O'Steen-Skiff*).

## Φυσικά χαρακτηριστικά
Τα κυρίως φυσικά χαρακτηριστικά του Ο' Στην είναι άγνωστα. Ο Ο' Στην περιστρέφεται γύρω από τον εαυτό του μία φορά κάθε 3 ως 4 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ο Στην
2526 Αλισάρυ

Ο **Αλισάρυ (Alisary)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1979 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και το όνομά του αποτελεί μία σύνθεση των βαφτιστικών ονομάτων των γονέων του Γουέστ: της **Αλις** Μπενεντίκτα Γουέστ (Alice Benedicta West) και του Χ**άρυ** Ρίτσαρντ Γουέστ (Harry Richard West).

## Φυσικά χαρακτηριστικά
Τα φυσικά χαρακτηριστικά του Αλισάρυ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αλισαρυ
2527 Γκρέγκορυ

Ο **Γκρέγκορυ (Gregory)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1981 από τον Αμερικανό αστρονόμο Νόρμαν Τόμας, που παρατηρούσε από την Άντερσον Μέσα (σταθμός του Αστεροσκοπείου Λόουελ) και του έδωσε το όνομα του νεότερου αδελφού του, Μπρους Γκρέγκορυ Τόμας, ονομασία που ταυτόχρονα τιμά τον Σκωτσέζο αστρονόμο Τζέιμς Γκρέγκορυ, γνωστό από τον ομώνυμο τύπο τηλεσκοπίου.

## Φυσικά χαρακτηριστικά
Ο φασματικός τύπος του Γκρέγκορυ είναι **B**. Ο Γκρέγκορυ περιστρέφεται γύρω από τον εαυτό του μία φορά κάθε 6 ώρες 6 λεπτά και 9 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκρεγκορυ
Συμφωνία του Κεμπέκ

thumb|right|290px|Συμφωνία του Κεμπέκ: Μακένζι Κινγκ, Ρούζβελτ, Τσώρτσιλ - 1943
Η **Συμφωνία του Κεμπέκ** (*Quebec Agreement*) ήταν μια ιστορική συμμαχική διμερής συμφωνία που αφορούσε την πρώτη συντονισμένη διακρατική ανάπτυξη της πυρηνικής ενέργειας. Η Συμφωνία του Κεμπέκ συνομολογήθηκε από τις ΗΠΑ και το Ηνωμένο Βασίλειο στο Κεμπέκ του Καναδά στις 19 Αυγούστου του 1943, (εξ ου και η ονομασία της), λίγο πριν το τέλος του Β΄ Παγκοσμίου Πολέμου. Η συμφωνία αυτή περιελάμβανε πέντε όρους με τέσσερις βασικές ρυθμίσεις επί του τελευταίου που αφορούσαν δημιουργία ειδικής επιτροπής, ανταλλαγή πολιτικών και επιστημονικών απόψεων καθώς και ανταλλαγή γνώσεων στο συντονισμό έρευνας και ανάπτυξης της πυρηνικής ενέργειας και της τεχνολογίας στη παραγωγή ατομικής βόμβας.  

Την συμφωνία συνυπέγραψαν ο Πρόεδρος των ΗΠΑ Φραγκλίνος Ρούσβελτ και ο πρωθυπουργός του Ηνωμένου Βασιλείου Ουίνστων Τσώρτσιλ κατόπιν προτροπής του δεύτερου λόγω μονομερούς οικονομικής αδυναμίας του Ηνωμένου Βασιλείου. Παρών ήταν και ο πρωθυπουργός του Καναδά Μακένζι Κινγκ. Την εποχή εκείνη οι ΗΠΑ φερόταν η ιδανικότερη χώρα στο τομέα της επιστήμης και της τεχνολογίας με τεράστιο δυναμικό τεχνολόγων και οικονομικών πόρων που θα μπορούσε ν΄αναλάβει τον εν λόγω συντονισμό έρευνας και παραγωγής πυρηνικών όπλων. Σημειώνεται ότι στις ΗΠΑ είχε ήδη συσταθεί από το 1938 ειδική "Συμβουλευτική επιτροπή επί του ουρανίου". Ο πρωθυπουργός Τσώρτσιλ πιεζόμενος και από τους Βρετανούς επιστήμονες για το εφικτό της παραγωγής ατομικής βόμβας αλλά μόνο με την αμερικανική οικονομική κάλυψη αποφάσισε σε μια αμερικανο-αγγλική συνεργασία συμπαραγωγής.

Έτσι τον Ιούλιο του 1943, Αμερικανοί επιτετραμμένοι φθάνοντας στο Λονδίνο, αφού μελέτησαν και συζήτησαν σχετικά θέματα τάχθηκαν θετικά σε μια τέτοια σύμπραξη όπου και ακολούθησε η συνάντηση και η συνομολόγηση της συμφωνίας με χαρακτηριστική ονομασία Συμφωνία Συνεργασίας ΗΠΑ και Ηνωμένου Βασιλείου επί κραμάτων Τιούμπ". Μετά την υπογραφή τα δύο κράτη αντάλλαξαν τις επιμέρους εκθέσεις τους και τις σχετικές προόδους που είχαν γίνει εκατέρωθεν. Η συμφωνία αυτή εντάχθηκε αμέσως στο Πρόγραμμα Μανχάταν το οποίο είχε ξεκινήσει η υλοποίησή του.

## Πηγές
* "Ιστορία του 20ού αιώνα" τομ. 5ος, (Ιστορία 20ού αιώνα) "Η Βόμβα" σελ. 2030, Έκδοση Χρυσός Τύπος - Αθήνα 1974.

## Εξωτερικοί σύνδεσμοι
*Συμφωνία του Κεμπέκ.
*Το κείμενο της Συμφωνίας του Κεμπέκ.
*Ιστορία ελέγχου των εξοπλισμών.

Κεμπεκ
Κατηγορία:Κεμπέκ
2529 Ρόκγουελ Κεντ

Ο **Ρόκγουελ Κεντ (Rockwell Kent)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Αμερικανού ζωγράφου, εικονογράφου και συγγραφέα Ρόκγουελ Κεντ (1882-1971).

## Φυσικά χαρακτηριστικά
Τα κυρίως φυσικά χαρακτηριστικά του Ρόκγουελ Κεντ είναι άγνωστα. Ο Ρόκγουελ Κεντ περιστρέφεται γύρω από τον εαυτό του πιθανώς μία φορά κάθε 7 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ροκγουελ Κεντ
TT

Η συντομογραφία λατινικών & ελληνικών χαρακτήρων **TT** ή **Tt** ή **tt** μπορεί να αναφέρεται:

## Γεωγραφικοί προσδιορισμοί
* Στο Τρινιντάντ και Τομπάγκο, χώρα της Καραϊβικής, κατά ISO 3166-2
** Στον .tt top-level domain κωδικό για το Τρινιντάντ και Τομπάγκο στο διαδίκτυο.

## Τεχνολογία
* Στο Audi TT, σπορ αυτοκίνητο της ομώνυμης εταιρείας.

## Άλλες χρήσεις
* Στις Πινακίδες κυκλοφορίας οχημάτων της Ελλάδας, για τη Ροδόπη.
* Στο Ταχυδρομικό Ταμιευτήριο
2530 Σίπκα

Ο **Σίπκα (Shipka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1978 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τη μάχη στο Πέρασμα της Σίπκα κατά τον Ρωσοτουρκικό πόλεμο του 1877-1878.

## Φυσικά χαρακτηριστικά
Τα φυσικά χαρακτηριστικά του Σίπκα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σιπκα
2531 Κέιμπριτζ

Ο **Κέιμπριτζ (Cambridge)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,90. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Πανεπιστημίου του Κέιμπριτζ και του προαστίου της Βοστώνης που είναι έδρα του Χάρβαρντ και του ΜΙΤ.

## Φυσικά χαρακτηριστικά
Η μέση διάμετρος του Κέιμπριτζ εκτιμάται σε 19,15 ± 1,9 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,210 ± 0,050. Ο Κέιμπριτζ περιστρέφεται γύρω από τον εαυτό του μία φορά κάθε 8 ως 10 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κειμπριτζ
Κατηγορία:Πανεπιστήμιο του Κέιμπριτζ
Πρωτάθλημα Αθήνας πετοσφαίρισης γυναικών 1928

μικρογραφία|δεξιά|350px|<center>Το πρόγραμμα αγώνων του γυναικείου πρωταθλήματος.<br />εφ. "Εμπρός", 17/5/1928.
Το **Γ΄ γυναικείο πρωτάθλημα βόλεϊ του [[Πανιώνιος (πετοσφαίριση γυναικών)|Πανιωνίου]]** διεξήχθη από 20 Μαΐου ως 10 Ιουνίου 1928 στο Παναθηναϊκό Στάδιο. Η διοργάνωση είναι πλέον αναγνωρισμένη από το κοινό και αποκαλείται "Πρωτάθλημα Αθηνών". Τον τίτλο κατέκτησε αήττητος ο **[[Πανιώνιος (πετοσφαίριση γυναικών)|Πανιώνιος Γ.Σ.]]** Εκτός από το γυναικείο, διοργανώθηκε και σχολικό πρωτάθλημα παρθεναγωγείων.

## Πρωτάθλημα γυναικών

Από το 1928 η διοργάνωση αποκαλείται "Πρωτάθλημα Βόλεϊ Αθηνών", αν και διοργανωτής της παραμένει πάντα ο σμυρναϊκός σύλλογος με την άδεια του ΣΕΓΑΣ. Από τη χρονιά αυτή ο Πανιώνιος παρουσιάζει μια πολύ δυνατή γυναικεία ομάδα βόλεϊ, η οποία παρέμεινε αήττητη για τρία χρόνια. Είχε επικεφαλής και αρχηγό την Λιλή Καραμπάτη, μικρή αδελφή του πρωταθλητή Δημητρού Καραμπάτη, η οποία συνέχισε να αγωνίζεται ως το 1935 περίπου. Αρχικά την ομάδα αποτελούσαν οι αθλήτριες Α. και Κ. Νικολοπούλου, Θ. Πασχαλίδου, Θ. Βενιεροπούλου, Β. Καρνή, ενώ στη διάρκεια της τριετίας αγωνίστηκαν επίσης οι αθλήτριες στίβου του συλλόγου: Σοφία Μπεναρδή, Καραΐσκου, Παναγιωτοπούλου, Κουλουριώτου, Ειρήνη Αρμάου, Γεωργία Στεργίου, Καββασινού και Περίδου.

### Η διοργάνωση
Στο πρωτάθλημα του 1928 συμμετείχαν οκτώ ομάδες χωρισμένες σε δύο ομίλους. Αγωνίστηκαν στο Στάδιο από 20 Μαΐου ως 10 Ιουνίου. Στην ημιτελική φάση αγωνίστηκαν η πρώτη ομάδα κάθε ομίλου με την δεύτερη του άλλου. Οι νικήτριες έπαιξαν στον τελικό και οι ηττημένες για την τρίτη θέση. Στον τελικό ο Πανιώνιος νίκησε τον ΑΟ Νεανίδων με 2-1 σετ (7-15, 15-4, 15-4). Μετείχαν επίσης ΧΕΝ, Κολλέγιο Π. Φαλήρου, Γ.Ο. Ελληνίδων και για πρώτη φορά Ατρόμητος Αθηνών, Α.Ο. Νέοι Βύρωνος και Απόλλων Αθηνών, ο οποίος τελικά δεν έλαβε μέρος.

* **Προκριματική φάση**:
** **Α΄ όμιλος**: Γυμναστικός Όμιλος Ελληνίδων, Χριστιανική Ένωσις Νεανίδων (Χ.Ε.Ν.), Ατρόμητος Αθηνών, Απόλλων Αθηνών (δεν προσήλθε στους αγώνες).
** **Β΄ όμιλος**: Α.Ο. Νεανίδων, Πανιώνιος, Α.Ο. Νέοι Βύρωνος, Αμερικανικό Κολλέγιο Θηλέων Π. Φαλήρου.
* **Ημιτελικοί**:
** **[[Πανιώνιος (πετοσφαίριση γυναικών)|Πανιώνιος]]** - Γ.Ο. Ελληνίδων: 15-9, 15-9.
** **Α.Ο. Νεανίδων** - Χ.Ε.Ν.: 15-6, 10-15, 15-6.
* **Τελικός**: **[[Πανιώνιος (πετοσφαίριση γυναικών)|Πανιώνιος]]** - Α.Ο. Νεανίδων: 7-15, 15-4, 15-4.
* **3η θέση**: Χριστιανική Ένωσις Νεανίδων άνευ αγώνος, αφού δεν προσήλθε ο Γ.Ο. Ελληνίδων.
### Τελική κατάταξη

## Πρωτάθλημα Παρθεναγωγείων

Διεξήχθη από 19 ως 24 Μαΐου 1928 στο Στάδιο. Δηλωσαν συμμετοχή 4 σχολεία, τα οποία αγωνίστηκαν σε ενιαίο όμιλο για τον τίτλο.
* **Τελική κατάταξη**:
# **Β΄ Γυμνάσιο Θηλέων Αθηνών**
# Παρθεναγωγείο αδελφών Παπακώστα
# 15ο Ελληνικό Σχολείο Θηλέων Αθήνας
# Παρθεναγωγείο Χίλλ.

## Πηγές
* Θ. Μπελίτσος, "Κυανέρυθρη ιστορία: Ο Πανιώνιος εισάγει το γυναικείο βόλεϊ στην Ελλάδα το 1926", εφ. "Κυανέρυθρη πλατεία", φ. 60 (26/1/2013).

### Παραπομπές


Κατηγορία:Πανιώνιος Σμύρνης
Γυναικων
Κατηγορία:Πετοσφαίριση το 1928
2532 Σάτον

Ο **Σάτον (Sutton)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1980 από την Αμερικανίδα αστρονόμο Κάρολιν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε ως όνομα το επώνυμο του Αμερικανού αστρονόμου Ρόμπερτ Σάτον (*Robert L. Sutton*).

## Φυσικά χαρακτηριστικά
Τα φυσικά χαρακτηριστικά του Σάτον είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σατον
Πρωτάθλημα Αθήνας πετοσφαίρισης γυναικών 1929

Το **Δ΄ Πρωτάθλημα Αθηνών βόλεϊ γυναικών** που διοργάνωσε ο Πανιώνιος με την άδεια του ΣΕΓΑΣ διεξήχθη από 25 Μαΐου ως 9 Ιουνίου 1929 στο γυμναστήριο του Εθνικού Γ.Σ. Τον τίτλο κατέκτησε αήττητος ο διοργανωτής **[[Πανιώνιος (πετοσφαίριση γυναικών)|Πανιώνιος Γ.Σ.]]** για δεύτερη συνεχόμενη χρονιά. Το σχολικό πρωτάθλημα ανέλαβε να διοργανώσει ο Σύνδεσμος Γυμναστών αλλά ενώ διεξήχθη πρωτάθλημα αρρένων μάλλον δεν έγινε η διοργάνωση των παρθεναγωγείων.

## Η διοργάνωση

Η διοργάνωση αναφέρεται και ως "Πρωτάθλημα νεανίδων βόλεϋ-μπωλ". Διεξήχθη από 25 Μαΐου ως 9 Ιουνίου 1929, μετά τη λήξη του αντίστοιχου ανδρικού πρωταθλήματος. Είναι γνωστές ελάχιστες λεπτομέρειες. Αναφέρεται η συμμετοχή οκτώ ομάδων αλλά πιθανόν μετείχαν και άλλες. Οι αγώνες έγιναν στο γυμναστήριο του Εθνικού Αθηνών. Στον τελικό, που έγινε στις 9 Ιουνίου, ο **Πανιώνιος** επικράτησε του ΑΟ Νεανίδων έπειτα από αμφίρροπο αγώνα. Την τρίτη θέση πήρε ο Α.Ο. Παλαιού Φαλήρου που νίκησε την Χ.Ε.Ν.

Με την ομάδα του Πανιωνίου που παρέμεινε αήττητη αγωνίζονταν οι αθλήτριες του στίβου: Λιλή Καραμπάτη (αρχηγός), Σοφία Μπεναρδή, Καραΐσκου, Παναγιωτοπούλου, Κουλουριώτου, Ειρήνη Αρμάου, Γεωργία Στεργίου, Καββασινού και Περίδου.

***Προκριματική φάση**
***Α΄ όμιλος*: ΑΟ Νεανίδων, Α.Ο. Παλαιό Φάληρο, Παναθηναϊκός Α.Ο., Α.Ο. Νέοι Βύρωνος. 
***Β΄ όμιλος*: Πανιώνιος, Χ.Ε.Ν., Εθνικός Γ.Σ., Ατρόμητος Αθηνών.
***Τελικός**: **[[Πανιώνιος (πετοσφαίριση γυναικών)|Πανιώνιος]]** - Α.Ο. Νεανίδων: 13-15, 16-14, 15-12.
***3η θέση**: Α.Ο. Παλαιού Φαλήρου - Χ.Ε.Ν.: νίκησε το Π. Φάληρο "κατόπιν πείσμονος αγώνος".
### Τελική κατάταξη

## Πηγή
*Θ. Μπελίτσος, "Κυανέρυθρη ιστορία: Ο Πανιώνιος εισάγει το γυναικείο βόλεϊ στην Ελλάδα το 1926", εφ. "Κυανέρυθρη πλατεία", φ. 60 (26/1/2013).

### Παραπομπές


Κατηγορία:Πανιώνιος Σμύρνης
Γυναικων
Κατηγορία:Πετοσφαίριση το 1929
Πρωτάθλημα Αθήνας πετοσφαίρισης γυναικών 1930

μικρογραφία|δεξιά|250px|"Βραδυνή", 14/7/1930.
Το **Ε΄ Πρωτάθλημα Αθηνών βόλεϊ γυναικών** που διοργάνωσε ο Πανιώνιος με την άδεια του ΣΕΓΑΣ ολοκληρώθηκε στις 13 Ιουλίου 1930. στο γυμναστήριο του Εθνικού Γ.Σ.. Τον τίτλο κατέκτησε ο **[[Α.Ο. Παλαιό Φάληρο|Α.Ο. Παλαιού Φαλήρου]]** για πρώτη φορά. Το πρωτάθλημα του 1930 αφιερώθηκε στη μνήμη του Δημητρού Δάλλα που είχε αποβιώσει το προηγούμενο έτος, τιμώντας έτσι τον πρωτοπόρο παράγοντα του αθλητισμού γυναικών που υπήρξε ο εμπνευστής αυτών των αγώνων.

## Η διοργάνωση

Το "Πρωτάθλημα Αθηνών βόλεϋ-μπωλ γυναικών" 1930 ήταν το τελευταίο που διοργάνωσε ο Πανιώνιος καθώς από την επόμενη χρονιά το ανέλαβε ο ΣΕΓΑΣ. Όπως και το 1929 διεξήχθη μετά τη λήξη του αντίστοιχου ανδρικού πρωταθλήματος. Είναι γνωστές ελάχιστες λεπτομέρειες. Ήταν ένα συναρπαστικό πρωτάθλημα και συμμετείχαν αρκετές ομάδες. Ο αήττητος επί τρία χρόνια Πανιώνιος είχε αποκτήσει μεγάλη φήμη και συχνά προσκαλείτο για φιλικά ματς σε συνοικίες της Αθήνας. Το Φεβρουάριο του 1930 μετέβη για φιλικό αγώνα στην Χαλκίδα προσκαλεσμένος από την τοπική ΑΕ Χαλκίδος, με την ευκαιρία αθλητικών αγώνων που διεξάγονταν εκεί. Επικράτησε εύκολα με 15-1, 15-3 αλλά η πρόσκληση αυτή ήταν ένα πρωτοφανές γεγονός, αφού για πρώτη φορά καλείτο γυναικείος αθλητικός σύλλογος στην επαρχία για αγώνα, κάτι που συνέβαινε μόνο με τα ποδοσφαιρικά σωματεία και σπανιότατα με τις ανδρικές ομάδες μπάσκετ ή βόλεϊ.

Στο πρωτάθλημα ο σμυρναϊκός σύλλογος παρέμεινε αήττητος ως τον ημιτελικό, όπου ηττήθηκε από το Παλαιό Φάληρο. Ήταν η πρώτη ήττα του έπειτα από τρία χρόνια. Ο αγώνας ήταν επεισοδιακός και διακόπηκε καθώς υπήρξαν διαμαρτυρίες από τις αθλήτριες του Πανιωνίου για κάποια απόφαση του διαιτητή. Τελικά ο αγώνας κατακυρώθηκε υπέρ του Παλαιού Φαλήρου και οι κυανέρυθρες απογοητευμένες ηττήθηκαν και στο μικρό τελικό. Τον τίτλο πήρε το Παλαιό Φάληρο που νίκησε στον τελικό τον ΑΟ Νεανίδων.

* **Προκριματικοί**: άγνωστος αριθμός ομάδων σε ομίλους. Πρόκρίθηκαν οι δύο πρώτοι από κάθε όμιλο. Σίγουρα έλαβαν μέρος οι: Α.Ο. Παλαιού Φαλήρου, Α.Ο. Νεανίδων, Αθηναϊκός, Ατρόμητος Αθηνών, Εθνικος ΓΣ, Πανιώνιος, Νηαρ Ηστ, Νέοι Βύρωνος.
* **Ημιτελικοί**
** **[[Α.Ο. Παλαιό Φάληρο|Α.Ο. Παλαιού Φαλήρου]]** - Πανιώνιος: 2-0 σετ χωρίς αγώνα. Ο Πανιώνιος αποχώρησε διαμαρτυρόμενος για κάποια διαιτητική άποφαση και ο αγώνας κατακυρώθηκε υπέρ του Π. Φαλήρου.
** **Α.Ο. Νεανίδων** - Νήαρ Ηστ:
* **Τελικός**: **[[Α.Ο. Παλαιό Φάληρο|Α.Ο. Παλαιού Φαλήρου]]** - Α.Ο. Νεανίδων: 2-1 (19-17, 13-15, 15-13)
* **3η θέση**: '''Νήαρ Ηστ''' - Πανιώνιος: 2-0
* **Σύνθεση Π. Φαλήρου**: αδερφές Καββαδία, Γιαννακοπούλου, Λαζαροπούλου, Καν, Πρωτοπαπά.
### Τελική κατάταξη

## Πηγές
* Θ. Μπελίτσος, "Κυανέρυθρη ιστορία: Ο Πανιώνιος εισάγει το γυναικείο βόλεϊ στην Ελλάδα το 1926", εφ. "Κυανέρυθρη πλατεία", φ. 60 (26/1/2013).

### Παραπομπές


Κατηγορία:Πανιώνιος Σμύρνης
Γυναικων
Κατηγορία:Πετοσφαίριση το 1930
Παλάτσο ντελ Τερτζεστέο

Το **Παλάτσο ντελ Τερτζεστέο** (ιταλικά: *Palazzo del Tergesteo*) είναι από τα σημαντικότερα νεοκλασσικά οικοδομήματα της Τεργέστης. Κατασκευάστηκε το 1842 και υπήρξε έδρα του Χρηματιστηρίου της Τεργέστης. Βρίσκεται κοντά στην κεντρική πλατεία της πόλης, την Πιάτσα Ουνιτά ντ' Ιτάλια.
## Ιστορία
thumb|right|275px|Η στοά του Τερτζεστέο.
Το 1838, το οικόπεδο στο οποίο  βρίσκεται σήμερα το κτίριο πουλήθηκε από τον Τζουζέπε Μπραμμπίλα στην ιδιωτική εταιρεία «*s.p.a. Tergesteo*», με σκοπό την ανέγερση ενός νέου μεγαλοπρεπούς κτιρίου στο κέντρο της Τεργέστης. 

Το Τερτζεστέο προοριζόταν να λειτουργήσει ως κέντρο εμπορικών δραστηριοτήτων αλλά και ως σημείο συνάντησης των κατοίκων. Με βάση αυτό το σκεπτικό, η κατασκευή του έγινε δίπλα στο θέατρο «Βέρντι» και το παλαιό Χρηματιστήριο. Το έργο ανέλαβε ο αρχιτέκτονας Francesco Bruyn και οι εργασίες, που άρχισαν το 1840, ολοκληρώθηκαν το 1842. Το 1844 μεταφέρθηκε στο κτίριο η έδρα του Χρηματιστηρίου της Τεργέστης. Στο εσωτερικό του Τερτζεστέο υπάρχει μια στοά, η οποία από το 1842 έως το 1883 υπήρξε έδρα της αυστριακής ναυτιλιακής εταιρείας *Lloyd*. Η στοά σήμερα φιλοξενεί ένα από τα πιο ιστορικά καφέ της πόλης, το *Caffè Tergesteo*, το οποίο πρωτοάρχισε να λειτουργεί το 1863 και αρχικά βρισκόταν κοντά στο θέατρο Βέρντι. 

Η κύρια είσοδος βρίσκεται στην πλατεία Χρηματιστηρίου ενώ η πρόσβαση είναι εφικτή και από την πλατεία Βέρντι. Γλυπτά αλληγορικής σημασίας κοσμούν τις δύο εισόδους του κτιρίου. Το Τερτζεστέο ανακαινίστηκε πρόσφατα. 

## Παραπομπές


Κατηγορία:Τεργέστη
Κατηγορία:Παλάτια στην Ιταλία
Στίβος στους Θερινούς Ολυμπιακούς Αγώνες 1896 – 800 μέτρα ανδρών

Τα **800 μέτρα ανδρών** ήταν ένα από τα έξι αγωνίσματα δρόμου στο πρόγραμμα του στίβου στους Θερινούς Ολυμπιακούς Αγώνες του 1896. 

## Σύνοψη αγωνίσματος
Έλαβαν μέρος συνολικά εννέα αθλητές από έξι χώρες, οι οποίοι χωρίστηκαν σε δύο προκριματικές σειρές. Η προκριματική φάση διεξήχθη στις 6 Απριλίου και ήταν το τρίτο χρονολογικά αγώνισμα της ημέρας. Την πρόκριση για τον τελικό της 9ης Απριλίου πήραν οι δύο πρώτοι από κάθε σειρά.

Στην πρώτη σειρά, ο Έντγουϊν Φλακ από την Αυστραλία κέρδισε τον Ούγγρο Νάντορ Ντάνι με επίδοση 2:10.0, χρόνος που θεωρείται ως το πρώτο Ολυμπιακό ρεκόρ του αγωνίσματος. Στη δεύτερη σειρά που αποτελούνταν από έλληνες και γάλλους αθλητές, την πρώτη θέση πήρε ο Αλμπίν Λερμουζιό και τη δεύτερη ο Δημήτριος Γολέμης. 

Στον τελικό έλαβαν μέρος μόνο τρεις αθλητές καθώς ο Λερμουζιό προτίμησε να κρατήσει δυνάμεις για να αγωνιστεί το επόμενο πρωινό στον μαραθώνιο. Ο Φλακ κατέκτησε την πρωτιά αφήνοντας και πάλι πίσω του τον Ντάνι, ενώ ο Γολέμης τερμάτισε τρίτος μετά από αρκετά δευτερόλεπτα.

## Αποτελέσματα

### Προκριματική φάση

**1η σειρά**

**2η σειρά**

### Τελικός

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

800 μέτρα